CELEX: 62014CN0418
Language: lt
Date: 2014-09-05 00:00:00
Title: Byla C-418/14: 2014 m. rugsėjo 5 d. Wojewódzki Sąd Administracyjny we Wrocławiu (Lenkija) pateiktas prašymas priimti prejudicinį sprendimą byloje ROZ-ŚWIT Zakład Produkcyjno-Handlowo-Usługowy Henryk Ciurko, Adam Pawłowski spółka jawna/Dyrektor Izby Celnej we Wrocławiu

22.12.2014   
            
            
               LT
            
            
               Europos Sąjungos oficialusis leidinys
            
            
               C 462/12
            
         2014 m. rugsėjo 5 d.Wojewódzki Sąd Administracyjny we Wrocławiu (Lenkija) pateiktas prašymas priimti prejudicinį sprendimą byloje ROZ-ŚWIT Zakład Produkcyjno-Handlowo-Usługowy Henryk Ciurko, Adam Pawłowski spółka jawna/Dyrektor Izby Celnej we Wrocławiu
   
   (Byla C-418/14)
   (2014/C 462/20)
   Proceso kalba: lenkų
   
      Prašymą priimti prejudicinį sprendimą pateikęs teismas
   
   
      Wojewódzki Sąd Administracyjny we Wrocławiu
   
   
      Šalys pagrindinėje byloje
   
   
      Ieškovė: ROZ-ŚWIT Zakład Produkcyjno-Handlowo-Usługowy Henryk Ciurko, Adam Pawłowski spółka jawna
   
   
      Atsakovas: Dyrektor Izby Celnej we Wrocławiu
   
   
      Prejudiciniai klausimai
   
   
               1.
            
            
               Ar 2003 m. spalio 27 d. Tarybos direktyvos 2003/96/EB, pakeičiančios Bendrijos energetikos produktų ir elektros energijos mokesčių struktūrą (1) 5 straipsnį, siejant jį su 2 straipsnio 3 dalimi ir 21 straipsnio 4 dalimi, reikia aiškinti taip, kad juo draudžiamas 2008 m. gruodžio 6 d. Akcizų įstatymo (Ustawa o podatku akcyzowym, 2009 m. Dz. U. Nr. 3, poz. 11 su pakeit.; toliau – Akcizų įstatymas) 89 straipsnio 16 dalyje numatytas nacionalinis reglamentavimas, pagal kurį variklių degalams numatytą akcizo normą reikalaujama taikyti mazutui, jeigu apmokestinamasis asmuo neįvykdė Akcizų įstatymo 89 straipsnio 14–15 dalyse numatyto formalaus reikalavimo?
            
         
               2.
            
            
               Ar Akcizų įstatymo 89 straipsnio 14–15 dalyse numatytas formalus reikalavimas, pagal kurį mazutui numatytos sumažintos akcizo normos taikymas priklauso nuo būtinybės per įstatymo nustatytą terminą parengti ir pateikti pirkėjų pareiškimų suvestines, neatsižvelgiant į tai, jog tenkinama esminės sąlyga, kad parduodamas kuras būtų skirtas šildymui, neprieštarauja proporcingumo principui?
            
         
               3.
            
            
               Ar Akcizų įstatymo 89 straipsnio 16 dalyje numatyta sankcija, kurią sudaro pardavėjo apmokestinimas tokiomis aplinkybėmis kaip nagrinėjamoje byloje akcizu, apskaičiuotu šildymui skirtam mazutui pagal variklių degalams numatytą normą (Akcizų įstatymo 89 straipsnio 4 dalies 1 punktas), nes nebuvo įvykdyta Akcizų įstatymo 89 straipsnio 14–15 dalyse numatyta formali sąlyga, atitinka proporcingumo principą?
            
         
      (1)  OL L 283, p. 51; 2004 m. specialusis leidimas lietuvių k., 9 sk., 1 t., p. 405